МИНИСТЕРСТВО НА ВЪТРЕШНИТЕ РАБОТИ

ОБЛАСТНА ДИРЕКЦИЯ НА МВР – МОНТАНА 
Рег. № 301000-16342





15.10.2026 г.



 

ОБЯВА
Областна дирекция на МВР – Монтана обявява процедура за заемане на вакантна длъжност за лице, работещо по трудово правоотношение (ЛРТП), по чл. 67, ал. 1, т. 1 от Кодекса на труда, за неопределено време, за длъжността:
СЪТРУДНИК, ОХРАНА (обекти на МВР – сектор „Пътна полиция“) в сектор „Опазване на обществения ред“ към отдел „Охранителна полиция“ при Областна дирекция на МВР –Монтана – 1 щ. бр. 

I. Кандидатите да отговарят на следните ОБЩИ и СПЕЦИФИЧНИ изисквания за заемане на длъжностите:

1. Да са дееспособни физически лица;

2. Да имат българско гражданство;

3. Да не са осъждани за умишлено престъпление от общ характер, независимо от реабилитацията;

4. Да не са привлечени като обвиняеми или да не са подсъдими за умишлено престъпление от общ характер;

5. Да са отговорни и мотивирани личности за работа в екип;

6. Да притежават добри комуникативни умения;

7. Да са завършили средно образование;

8. Да притежават дигитални компетентности, които имат отношение към изпълнението на преките служебни задължения по направление на дейност.

II.
ОСНОВНИ ДЛЪЖНОСТНИ ЗАДЪЛЖЕНИЯ, съгласно длъжностната характеристика:

1. Осъществява охрана и пропускателен режим в обекти на МВР в режим на дежурства.

2.
При осъществяване на пропускателен режим в обект, изпълнява задълженията си в съответствие със специфичните изисквания. Познава особеностите на охранявания обект и докладва по установения ред за извършената смяна, произшествия или констатирани нарушения.

3.
Изпълнява задълженията си чрез комплекс от мерки, включващи:

-
водене на наблюдение и/или обход на охранявания обект;

-
мониторинг на техническите системи за охрана и контрол на достъпа;

-
проверка на пропускателни документи и издаване на временни такива;

-
проверка за наличие на общоопасни средства, чрез наличните технически средства (металдетектори, рентгени, преносими огледала и т.н.);

-
контрол за внасяне/изнасяне на видове имущество, съобразно административния акт на ръководителя на обекта, определящ вътрешния ред.

4.
По време на дежурство носи идентификационна табела (бадж) със снимка, три имена, структура и длъжност, по ред определен от ръководителя на структурата.

5.
Своевременно докладва по установения ред при констатирани нарушения, възникнали произшествия, както и за извършената смяна.

6.
Опазва имуществото на работното си място и при констатиране на повреда или неизправност, докладва по установения ред.

7.
Поддържа и повишава професионалната си подготовка, необходима за изпълнение на длъжността.

8.
Познава, спазва и изпълнява нормативните и вътрешноадминистративни актове, свързани с функциите на структурното звено.

9. Познава, спазва и изпълнява вътрешноадминистративни актове (заповеди и разпореждания, обективирани в писма), издадени от министъра на вътрешните работи, заместник-министрите, главния секретар на МВР и административния секретар на МВР, които са с адресат всички служители на Министерството на вътрешните работи.

10. Носи дисциплинарна отговорност при нарушаване или неизпълнение на съответните нормативни и вътрешноадминистративни актове.

11. Предприема мерки по недопускане и предотвратяване на прояви на корупционно поведение. При данни за такива прояви информира незабавно прекия си ръководител или по-горестоящите ръководители.

12. Притежава дигитални компетентности, които имат отношение към изпълнението на преките служебни задължения по направление на дейност, развива ги и прилага в работата си компютърни умения.

13. Спазва изискванията за защита на личните данни, съгласно Регламент (ЕС) 2016/679 на Европейския парламент и на съвета от 27.04.2016 г. и Закона за защита на личните данни.

14. Спазва правилата за работа с класифицирана информация, съгласно Закона за защита на класифицираната информация и подзаконовите нормативни актове за прилагането му.

15. Спазва изискванията на Кодекса за поведение на служителите в държавната администрация.
IІI. ОСНОВНО ТРУДОВО ВЪЗНАГРАЖДЕНИЕ – граници (от-до) на заплатите, определени за длъжността – от 704,36 евро до 892,79 евро, съгласно Наредба за изменение и допълнение на Наредба № 8121з-919/13.07.2017 г. за размера на основните месечни възнаграждения на държавните служители по чл. 142, ал. 1, т. 1 и ал. 3 от Закона за министерството на вътрешните работи и размера на началните и максималните заплати за длъжност на лицата, работещи по трудово правоотношение.
IV. НЕОБХОДИМИ ДОКУМЕНТИ ЗА КАНДИДАТСТВАНЕ:

1. Заявление (по образец);

2. Анкетна карта (по образец);

3. Копие на лична карта (оригинал за сверяване на данните);

4. Декларация по чл. 4, ал. 1, т. 2 от Закона за защита на личните данни (по образец);

5. Декларация, че кандидатът притежава българско гражданство (по образец);

6. Нотариално заверено копие от документи, удостоверяващи притежаваното  образование;

7. Други документи (свидетелства, удостоверения, сертификати).

V. РЕД И СРОКОВЕ ЗА КАНДИДАТСТВАНЕ:

1. Срок за подаване на документи – 10 (десет) дни, считано от деня следващ публикуването на обявата. Не се приемат документи, подадени след определения срок.

2. Документите по раздел III, посочени като образци, са приложени след настоящата обява.

3. Място за подаване на документи – сградата на Областна дирекция на МВР – Монтана на адрес: град Монтана, бул. „Александър Стамболийски“ № 2, всеки работен ден от 09:30 до 11:00 часа и от 14:00 до 16:00 часа.

VI. ПРОЦЕДУРА ПО ПОДБОР И НАЗНАЧАВАНЕ:

1. Запознаване с документите на кандидатите и допускане до участие в процедурата на тези, които отговарят на изискванията.

2. Провеждане на интервю за оценка на професионалните мотивация и познания с допуснатите кандидати и класиране.

3. Преди сключване на трудов договор класираните кандидати следва да предоставят:
– Удостоверяващ документ, че кандидатът не е привлечен като обвиняем или подсъдим за умишлено престъпление от общ характер и че срещу него няма повдигнато обвинение за умишлено престъпление от общ характер (районна и окръжна прокуратура);

– Медицинско свидетелство за работа в МВР (от ОПЛ).

За всяка определена дата от етапите на процедурата, кандидатите ще бъдат уведомявани на сайта на МВР, в раздел „Обяви“, както и на информационното табло в ОД на МВР – Монтана.
Информацията за свободното работно място да бъде публикувана в електронната страница на дирекция „Човешки ресурси” – МВР – в internet и intranet.
За допълнителна информация: сектор „Човешки ресурси и правно обслужване“ при Областна дирекция на МВР – Монтана на тел. 096/396257 и 096/396258. 
ДИРЕКТОР:     /п/
СТАРШИ КОМИСАР

                            Мариян Божинов

